《谢何舜庸见借画舫还乡》
宋代·刘弇

好样江边青雀𦨵，愧君暂借不相妨。帆樯缥缈青天近，窗户玲珑白日长。

浓绿迢迢春到水，衰颠种种客还乡。却应耆旧遥知羡，况味浑如临汝郎。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。